Et tændt stearinlys er formentlig årsagen til, at et hus med fire lejemål brød ud i flammer klokken fem natten til lørdag. Hele 1. sal, hvor der er to lejemål, er udbrændt efter episoden, mens stueetagen har fået vand- og sodskader. Desuden måtte en 40-årig mand, der bor på 1. salen, indlægges på sygehuset med lettere forbrændinger og røgforgiftning. Det oplyser vagtchef Poul Badsberg til TV2/Nord. Branden startede kort før klokken fem. Og siden da har beredsskabet arbejdet på at slukke ilden helt. Nordjyllands Politi forventer, at branden er helt slukket kort efter middag.

Referat:
En 40-årig mand er indlagt med 1. grads forbrænding efter et hus på Skovvej i Hobro brændte natten til lørdag.